_:n5f831ee91b9d46839141719afd55720fxb0
<http://schema.org/articleBody>
"\nनई दिल्ली (जोशहोश डेस्क) भारत सरकार ने एक नया नोटिस जारी कर ट्विटर (Twitter) को 1,178 खातों को ब्लॉक करने का निर्देश दिया है क्योंकि इस बात की आशंका जताई जा रही है कि ये अकाउंट्स या तो खलिस्तान से सहानुभूति रखने वालों के हैं या पाकिस्तान द्वारा समर्थित हैं। सूत्रों के मुताबिक, बीते हफ्ते गुरुवार को ट्विटर (Twitter) को यह नया नोटिस भेजा गया था, लेकिन कंपनी की तरफ से इस पर अभी तक कोई कार्रवाई नहीं की गई है।\n\n\n\nदेश में किसानों द्वारा किए जा रहे विरोध प्रदर्शनों के बीच महीने की शुरुआत में सूचना और प्रौद्योगिकी मंत्रालय ने आईटी अधिनियम की धारा 69ए के तहत हैशटैगमोदीप्लैनिंगफार्मरजेनोसाइड #ModiPlanningFormerGenocide का इस्तेमाल कर रहे 257 खातों को ट्विटर पर ब्लॉक करने का निर्देश दिया था।\n\n\n\nइलेक्ट्रॉनिक्स और आईटी मंत्रालय ने ऐसे खातों को ब्लॉक किए जाने के सरकार के आदेश का अनुपालन न करने के चलते ट्विटर (Twitter) को दंडात्मक कार्रवाई किए जाने की चेतावनी भी दी थी।\n\n\n\nहैशटैगमोदीप्लैनिंगफार्मरजेनोसाइड #ModiPlanningFormerGenocide के साथ कई बातें सोशल मीडिया पर रखी गईं, सरकार का मानना है कि इनका मकसद लोगों को भड़काना और नफरत फैलाना है।\n\n\n\nइस बात का हवाला देते हुए कि सरकार के आदेश के बावजूद ट्विटर ने ऐसे खातों और ट्वीट्स को अनब्लॉक कर रखा है, नोटिस में कहा गया कि ट्विटर एक मध्यस्थ है और सरकार के आदेश का पालन करने के लिए बाध्य है, लेकिन अगर फिर भी ऐसा नहीं होता है, तो इसके खिलाफ दंडात्मक कार्रवाई की जाएगी।\n\n\n\nयह भी पढ़ें-Twitter : सरकारी आदेशों का पालन नहीं हुआ तो ट्विटर के अधिकारी जाएंगे जेल\n\n\n\nयह भी पढ़ें-पिछले एक दशक में राजद्रोह के 405 मामले दर्ज, 96% मामले 2014 के बाद दर्ज हुए\n"
<https://joshhosh.com/national/governments-notice-to-twitter-1178-be-blocked-to-twitter/>